Hei, denne artikkelen er over ett år gammel og kan inneholde utdatert informasjon

Bystyret i Kristiansand skal senere i februar diskutere hvorvidt bynavnet bør endres til Christianssand.

I et intervju med Fædrelandsvennen sier ordfører Arvid Grundekjøn (H) at han mener sørlandsbyen burde skrive navnet sitt annerledes.

Dette utløste en debatt, og Vidar Kleppe fra Demokratene foreslår at det må holdes folkeavstemning om navnebytte i forbindelse med stortingsvalget i 2013.

Bystyret skal etter planen diskutere Kleppes forslag på bystyremøtet 22. februar.

(NTB)